**Ministru kabineta noteikumu projekta „Noteikumi par Padziļinātās sadarbības programmas darbību” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Noteikumi par Padziļinātās sadarbības programmas darbību” (turpmāk – noteikumu projekts) izstrādāts, pamatojoties uz likuma „Par nodokļiem un nodevām” 7.1panta ceturto un sesto daļu. |
| 2. | Pašreizējā situācija un problēmas | Likuma „Par nodokļiem un nodevām” 7.1 panta ceturtā un sestā daļa, kas stājas spēkā 2012.gada 1.jūlijā, paredz deleģējumu Ministru kabinetam noteikt kārtību, kādā nodokļu maksātāju iekļauj Padziļinātās sadarbības programmā, kuras mērķis ir veicināt ciešāku un efektīvāku sadarbību starp nodokļu maksātāju un nodokļu administrāciju, mazinot administratīvo slogu. Turklāt no likuma „Par nodokļiem un nodevām” pārejas noteikumu 141.punkta izriet, ka minētā kārtība jāizstrādā līdz 2012.gada 30.jūnijam.  |
| 3. | Saistītie politikas ietekmes novērtējumi un pētījumi | Ministru kabineta 2011.gada 19.decembra rīkojums Nr. 673 (prot. Nr. 74 25.§) „Par koncepciju „Par Padziļinātās sadarbības programmu””. |
| 4. | Tiesiskā regulējuma mērķis un būtība | Lai nodrošinātu nodokļu maksātāju ciešāku sadarbību ar nodokļu administrāciju nodokļu saistību izpildei un samazinātu administratīvos šķēršļus, ir nepieciešams izstrādāt tiesisko regulējumu minētajam sadarbības mehānismam, radot iespēju nodokļu maksātājiem, kas ir pierādījuši savu izcilību attieksmē (nodokļu saistību izpildē) pret valsti, saņemt īpašu attieksmi un pretimnākošu sadarbību no valsts puses. Tādējādi paredzot, ka Padziļinātās sadarbības programmā (turpmāk – programma) iekļautam nodokļu maksātājam būs iespēja atviegloti un ātri komunicēt ar Valsts ieņēmumu dienestu, un izmantot attiecīgas priekšrocības, piemēram:- pievienotās vērtības nodokļa atmaksu īsākā laikā;- individuālu Valsts ieņēmumu dienesta konsultantu;- savlaicīgu informācijas saņemšanu par Valsts ieņēmumu dienesta konstatētajiem iespējamiem nodokļu nemaksāšanas riskiem;- Valsts ieņēmumu dienesta rakstiskas atbildes sagatavošanu ātrāk kā noteiktā kārtībā - līdz 2 nedēļām.Ar noteikumu projektu paredzēts noteikt pieteikuma dalībai programmā iesniegšanas un izskatīšanas kārtību. Noteikumu projekts nosaka kritērijus nodokļu maksātāja uzņemšanai un izslēgšanai no programmas, kā arī kārtību, kādā publicē programmas dalībnieku reģistrā, kurā tiek iekļauti nodokļu maksātāji, kas atbilst noteikumu projektā paredzētajiem kritērijiem. Tāpat noteikumu projekts paredz kārtību, kādā nodokļu maksātāju izslēdz no reģistra.Programmas darbību nodrošinās Finanšu ministrija sadarbībā ar Valsts ieņēmumu dienestu, kā arī programmas darbības nodrošināšanā iesaistītie - Centrālās statistikas pārvalde, Valsts darba inspekcija un Iekšlietu ministrijas Informācijas centrs.Izvērtējot nodokļu maksātāja atbilstību programmas kritērijiem, par nozari, kurā darbojas nodokļu maksātājs, paredzams uzskatīt to nozari, kurā nodokļu maksātājam ir pamatdarbības veids.Noteikumu projekts atrisina anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Finanšu ministrija un Valsts ieņēmumu dienests. |
| 6. | Iemesli, kādēļ netika nodrošināta sabiedrības līdzdalība | Noteikumu projekts šo jomu neskar. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Nodokļu maksātāji, kas atbilst noteikumu projektā noteiktajiem kritērijiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar. |
| 3. | Tiesiskā regulējuma finansiālā ietekme | Ir iespējama pozitīva ietekme ilgtermiņā, ņemot vērā programmas dalībniekam izvirzītās prasības, t.sk. savlaicīga nodokļu nomaksu budžetā veikšana. |
| 4. | Tiesiskā regulējuma nefinansiālā ietekme | Veicinot efektīvāku sadarbību starp nodokļu maksātāju un nodokļu administrāciju, ir paredzama uzņēmējdarbības vides uzlabošanās. |
| 5. | Administratīvās procedūras raksturojums | Dalība programmā ir brīvprātīga un noris administratīvā procesa ietvaros atbilstoši Administratīvā procesa likumam. Lai nodrošinātu efektīvāku programmas īstenošanu un informācijas patiesuma pārbaudi, nodokļu maksātāja iekļaušanas programmas procesā ir iesaistītas trīs iestādes: Valsts ieņēmumu dienests, Finanšu ministrija un Padziļinātās sadarbības programmas komisija. Lai pieteiktos dalībai programmā, kandidāts iesniedz pieteikumu elektroniski, izmantojot Valsts ieņēmumu dienesta Elektroniskās deklarēšanās sistēmu. Pieteikuma iesniegšana elektroniskā veidā paātrinās dokumentu apriti un informācijas apmaiņu starp Valsts ieņēmumu dienestu un Finanšu ministriju (Finanšu ministrijai nebūs atsevišķi jāpieprasa rakstiskā veidā papildu informācija, lai izvērtētu nodokļu atbilstību programmai), kā arī vienlaicīgi mazinās administratīvos šķēršļus nodokļu maksātājam, aizpildot pieteikumu elektroniskajā vidē, izmantojot Elektroniskās deklarēšanās sistēmu (līdzīgi kā likuma "Par nodokļiem un nodevām" 15.panta pirmās daļas 3.punktā ir noteikts pienākums iesniegt nodokļu deklarācijas, izmantojot Elektroniskās deklarēšanas sistēmu).Finanšu ministrija pieņem lēmumu par nodokļu maksātāja iekļaušanu programmā, par atteikumu iekļaut nodokļu maksātāju programmā, kā arī par nodokļu maksātāja kā programmas dalībnieka izslēgšanu no programmas. Savukārt noteikumu projekta 10.3.apakšpunktā un 19.punktā minētajos gadījumos, Finanšu ministrija pieņem lēmumu, pamatojoties uz komisijas sniegto atzinumu. Attiecīgais lēmums nodokļu maksātajam tiks paziņots Paziņošanas likumā noteiktajā kārtībā. Informāciju Finanšu ministrijai un komisijai par kandidāta atbilstību dalībai programmā sniegs Valsts ieņēmumu dienests, sadarbojoties ar citām valsts pārvaldes iestādēm informācijas apmaiņā. Paredzams, ka informāciju par finanšu koeficientu vidējiem radītājiem nozarē tiks publicēta Centrālās statistikas pārvaldes mājas lapā un būs pieejama visiem nodokļu maksātājiem. Turklāt mājas lapā būs pieejama metodoloģija, kā tiek aprēķināts konkrēts rādītājs.Noteikumu projekts paredz arī kārtību, kādā programmas dalībnieks tiek izslēgts no programmas. Ja programmas dalībnieks pēc uzņemšanas programmā neatbilst noteikumu 15.1., 15.2., 15.3., 15.4. un 15.5.apakšpunktā minētajiem kritērijiem, tas tiek izslēgts no reģistra bez brīdinājuma. Savukārt, ja dalībnieks neatbilst noteikumu projekta 3.2, 3.3. un 3.8.apakšpunktā minētajiem kritērijiem, tam tiek izteikts brīdinājums un 30 dienu laikā dalībniekam ir iespējams novērst neatbilstības programmai.Nodokļu maksātāja iesniegtā informācija uzņemšanai programmā būs pieejama Finanšu ministrijai, Valsts ieņēmumu dienestam un Padziļinātās sadarbības programmas komisijai. |
| 6. | Administratīvo izmaksu monetārs novērtējums | Noteikumu projekts šo jomu neskar. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Noteikumu projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Noteikumu projekts šo jomu neskar. |
| 1.2. valsts speciālais budžets | Noteikumu projekts šo jomu neskar. |
| 1.3. pašvaldību budžets | Noteikumu projekts šo jomu neskar. |
| 2. Budžeta izdevumi: | Noteikumu projekts šo jomu neskar. |
| 2.1. valsts pamatbudžets | Noteikumu projekts šo jomu neskar. |
| 2.2. valsts speciālais budžets | Noteikumu projekts šo jomu neskar. |
| 2.3. pašvaldību budžets | Noteikumu projekts šo jomu neskar. |
| 3. Finansiālā ietekme: | Noteikumu projekts šo jomu neskar. |
| 3.1. valsts pamatbudžets | Noteikumu projekts šo jomu neskar. |
| 3.2. speciālais budžets | Noteikumu projekts šo jomu neskar. |
| 3.3. pašvaldību budžets | Noteikumu projekts šo jomu neskar. |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | Noteikumu projekts šo jomu neskar. |
| 5. Precizēta finansiālā ietekme: | Noteikumu projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Padziļinātās sadarbības programmas īstenošana tiks nodrošināta esošā budžeta ietvaros.Lai nodrošinātu Finanšu ministrijas informācijas sistēmas savietošanu ar Sodu reģistru nodokļu maksātāju atbilstības Padziļinātās sadarbības programmas kritēriju izvērtēšanai, 2013.gada tiks pieprasīts papildu finansējums. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Noteikumu projekts Ministru kabinetā ir izskatāms vienlaicīgi ar:* Ministru kabineta noteikumu projektu „Padziļinātās sadarbības programmas komisijas nolikums”;
* Ministru kabineta noteikumu projektu "Grozījums Ministru kabineta 2010.gada 21.decembra noteikumos Nr.1135 „Muitas procedūras – tranzīts – piemērošanas kārtība””, kas paredz nodokļu maksātājam, kurš iekļauts Padziļinātās sadarbības programmā, atvieglot kārtību, kādā iegūt tiesības izmantot TIR procedūras un saņemt TIR karnetes;
* Ministru kabineta noteikumu projektu "Grozījumi Ministru kabineta 2011.gada 6.septembra noteikumos Nr.691 „Noteikumi par nodokļu parāda galvojumu preču muitošanai””, kas paredz atvieglot nodokļu maksātājam, kurš iekļauts Padziļinātās sadarbības programmā, nosacījumus saistībā ar nodokļu parāda galvojumu preču muitošanai;
* Ministru kabineta noteikumu projektu "Grozījumi Ministru kabineta 2010.gada 30.marta noteikumos Nr.302 "Noteikumi par akcīzes nodokļa nodrošinājumiem””, kas paredz nodokļu maksātājam, kurš iekļauts Padziļinātās sadarbības programmā, samazināt vispārējā nodrošinājuma apjomu.
 |
|  2. |  Cita informācija | Ievērojot Valsts sekretāru sanāksmes 2012.gada 5.aprīļa protokola Nr.14 24.§ "Par konsultatīvo padomju personālsastāva apstiprināšanu ar Ministru kabineta rīkojumu", veicot citus būtiskus grozījumus likumā "Par nodokļiem un nodevām", Finanšu ministrija sagatavos likumprojektu, ka Padziļinātās sadarbības programmas komisijas personālsastāvu apstiprina finanšu ministrs. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Noteikumu projekts šo jomu neskar. |
| 2. | Sabiedrības līdzdalība projekta izstrādē  | Realizēts Padziļinātās sadarbības programmas pilotprojekts, kurā piedalījās 17 dalībnieki.Noteikumu projekta saskaņošanā iesaistījās vairākas nevalstiskās institūcijas - biedrība „Būvniecības Attīstības Stratēģiskā Partnerība”, Latvijas Darba devēju konfederācija, biedrība „Latvijas Tirdzniecības un rūpniecības kamera” un Nodokļu konsultantu asociācija. |
| 3. | Sabiedrības līdzdalības rezultāti  | Padziļinātās sadarbības programmas pieteikuma anketas pilnveidošana un mērķauditorijai vēlamo valsts pārvaldes iestāžu piedāvāto labumu apzināšana.Biedrība „Būvniecības Attīstības Stratēģiskā Partnerība” un biedrība „Latvijas Tirdzniecības un rūpniecības kamera” atbalsta noteikumu projekta virzību.Latvijas Darba devēju konfederācija kopumā atbalsta noteikumu projektu, taču ir atšķirīgs viedoklis par šādiem jautājumiem:* noteikumu projekta 3.9. apakšpunkts (attiecībā uz saimnieciskās darbības apturēšanu) uzliek nesamērīgu slogu uzņēmējiem, piemēram, sabiedrisko pakalpojumu sniedzējiem) un darījuma veicējam (pakalpojuma sniedzējam) atbildību par klienta statusa kontroli, ja sabiedrisko pakalpojumu sniedzējs konstatē, ka sniedz pakalpojumus uzņēmumam, kura darbība ir apturēta. šādu pakalpojumu specifika ne vienmēr ļauj nekavējoties pārtraukt pakalpojuma sniegšanu (darījumu).

Latvijas Nodokļu konsultantu asociācija kopumā atbalsta noteikumu projektu, taču ir atšķirīgs viedoklis par šādiem jautājumiem:* neskatoties uz to, ka noteikumu projektam pievienotais Ministru kabineta protokollēmums paredz Finanšu Ministrijas pienākumu līdz 2012.gada 31.decembrim izstrādāt kritērijus iekšējās nodokļu risku vadības un kontroles sistēmai, nodokļu maksātāji neizprot nodokļu risku vadības būtību;
* noteikumu projekts neparedz nodokļu maksātāja padziļinātas sadarbības programmu ar Valsts ieņēmumu dienestu, kā rezultātā varētu tikt samazināts nodokļu kontroles pasākumu apmērs.
 |
| 4. | Saeimas un ekspertu līdzdalība | Noteikumu projekts šo jomu neskar. |
| 5. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Finanšu ministrija un Valsts ieņēmumu dienests. |
| 2. | Projekta izpildes ietekme uz pārvaldes funkcijām  | Paplašinātas Finanšu ministrijas un Valsts ieņēmumu dienesta funkcijas, kas tiks īstenotas esošo resursu ietvaros |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav. |

Anotācijas V sadaļa – projekts šīs jomas neskar.

Finanšu ministrs A.Vilks

21.06.2012 15:00

1633

Ilze Grīnberga

Finanšu ministrijas

Nodokļu administrēšanas

un grāmatvedības politikas departamenta

Nodokļu administrēšanas politikas

nodaļas vecākā referente

67095682 Ilze.Grinberga@fm.gov.lv